Šuštaras

Šuštaras () – miestas pietvakarių Irane, Chuzestano provincijoje, ~92 km į šiaurės rytus nuo Ahvazo, prie Karūno upės. Verčiamasi daugiausia žemės ūkiu, cukraus pramone, turizmu. Dauguma gyventojų ir pramonės susitelkę 1972 m. suplanuotoje naujojoje miesto dalyje.

 Paveldas 

Šuštaras – senovinis įtvirtintas miestas. Mieste yra pasaulinės reikšmės architektūros ir inžinerijos paminklas – Bande Kaisaras. Tai romėnų laikų irigacinė sistema ir užtvanka (su arkiniu tiltu) per Karūno upę.

 Istorija 

Elamitų laikais miestas buvo žinomas kaip Adamunas, achemenidų laikais – Šurkutiras. Dabartinis pavadinimas kilo nuo Sūzo miesto ir reiškia „geresnis nei Susas“. Sasanidų laikais miestas buvo Karūno upės saloje, su pakrantėmis sujungtas keletu tiltu. Mieste poilsiaudavo persų valdovai, čia buvo tvirtovė. Buvo sukurta sudėtinga kanalų sistema, kuri leido Šuštarą paversti klestinčiu žemdirbystės centru. Romėnams užkariavus Persiją buvo nutiestas 500 m ilgio arkinis tiltas, simbolizuojantis imperijos galybę, taip pat įrengta užtvanka. Per šį tiltą ėjo svarbus kelias iš Pasargadų į Ktesifoną. Užtvanka taisyta daugelį kartų ir naudota iki pat XIX a. pab. Užtvankai suirus, sunyko ir Šuštaro irigacinė sistema. 2009 m. miesto senoji dalis įtraukta į UNESCO pasaulio paveldo sąrašą.

Kategorija:Irano miestai